Օբյեկտիվ

Օբյեկտիվը օպտիկական ոսպնյակներից (հայելիներ, պրիզմաներ և այլն) համակարգ է, որը պրոյեկտում է պատկերը հարթության վրա։ 

Օբյեկտիվները օգտագործվում են կինո և ֆոտո նկարահանման ժամանակ, պրոյեկցող սարքերի, մանրադիտակների և հեռադիտակների մեջ։


== Օբյեկտիվների հատկանիշները ==
Ըստ ֆոկուսաին հեռավորության (և ֆոկուսաին հեռավորությունը փոխելու հնարավորությամբ)
Օբյեկտիվի տեսողական անկյունը
Լուսաուժ
Լուսանցքի մաքսիմալ հարաբերականությամբ
Օպտիկական շեղումներով (աբերացիաներով)
Թույլատրելի ընդունակությամբ
Օբյեկտիվի միացման ձևը ֆոտոխցիկին


== Ֆոտոօբյեկտիվների տեսակները ==
Կցված օբյեկտիվ։ Լուսանկարչական և օպերատորական ժարգոնում օգտագործվող «կիտային», այսինքն «KIT» բառից, ինչը թարգմանաբար անգլերենից նշանակում է կոմպլեկտի մեջ։ Հաճախ այն լինում է 42 մինչ 58 մմ, ինչն ամենամոտն է մարդու աչքին։


==== Օբյեկտիվի տեսակները ըստ կառուցվածքի ====
Մոնոկլ։ Պարզ օբյեկտիվ՝ բաղկացած մեկ հավաքող ոսպնյակից։
Պերեսկոպ։ Սիմետրիկ օբյեկտիվ՝ բաղկացած երկու հավաքող ոսպնյակից։
Տրիպլետ։ Անաստիգմատի ամենապարզագույն տեսակը, որը կազմված է երեք իրար ոչ ամրացված ոսպնյակներից։ Այն կազմված է երկու հավաքող և մեկ ցրող ոսպնյակից, որը գտնվում է հավաքողների մեջտեղում։
Ռետռոֆոկուսային։ Օբյեկտիվի տեսակ, որը տարբերվում է նրանով, որ դիմացի օպտիկական հարթությունից մինչ ետին օպտիկական հարթություն ավելի մեծ ֆոկուսային տարածություն է։
Տելեօբյեկտիվ։ Օբյեկտիվների տեսակ (որպես կանոն երկարաֆոկուս), որոնց դիմացի օպտիկական հարթությունից մինչ ետին օպտիկական հարթություն փոքր ֆոկուսային հարթություն է։
Հայելաոսպնյակային։ Օբյեկտիվ, որը պարունակում է ինչպես ոսպնյակներ, այնպես էլ հայելիներ։ Հաճախ այսպիսի տեխնոլոգիայով կառուցում են երկարաֆոկուս օբյեկտիվները՝ դրանց չափը փոքրացնելու համար։
Հայելային։ Օբյեկտիվի կազմի մեջ են մտնում միայն հայելիներ։ Հայելիներ չունեն դիսպերսիա և նման օբյեկտիվները ավելի շատ օգտագործվում են գիտական լաբորատորիաներում։


==== Օբյեկտիվի աբերացիաներ ====
Ախրոմատ։ Օբյեկտիվ մինիմալ խրոմատիկ աբերացիայով։
Ապլանտ։ Սիմետրիկ օբյեկտիվ՝ բաղկացած երկու ախրոմատիկ ոսպնյակներից։
Անաստիգմատ։ Օբյեկտիվ, որի մոտ զգալիորեն փոքրացված է աստիգմատիզմը և այլ մնացած աբերացիաները։
Ապոխռոմատ։ Անաստիգմատ, որի մոտ ավելի լավ է ուղղված խրոմատիկ աբերացիան։


==== Ֆոկուսային հեռավորությամբ ====
Ֆիկսված։ Ցանկացած օբյեկտիվ, որի ֆոկուսային հեռավորությունը չի փոխվում, կրճատ անվանում են «ՖԻԿՍ»։
Փոփոխական։ Այն օբյեկտիվները, որոնց ֆոկուսային հեռավորությունը փոխվում է, անվանում են փոփոխական (այսինքն՝ «տրանսֆակատոր» կամ «զում»)։


==== Օբյեկտիվի տեսակները ըստ օգտագործման ====
Պորտրետային։ Օգտագործվում է մասնավորապես պորտրետներ նկարելիս։ Նպատակն է փոխանցել պատկերը՝ առանց աղավաղելու (շեղելու)։
Մակրո օբյեկտիվ։ Նպատակը հատուկ նկարահանումն է փոքր հեռավորություններից։
Երկարաֆոկուս։ Օբյեկտիվ, որը օգտագործվում է հատուկ հեռավոր օբյեկտներ նկարելու համար։
Ռեպռոդուկցիոն։ Օգտագործվում է գծագրեր և նման այլ սխեմաներ (օրինակ՝ ճարտարապետական հատակագիծ) նկարելու համար։
Շիֆթ։ Օբյեկտիվ (անգլերեն shift-ի շեղումով) օգտագործում են ճարտարապետություն նկարելու համար, զերծ է պահում գծերի շեղումներից։
Թիլթ։ Օբյեկտիվ (անգլերեն tilt-ի շեղումով) օգտագործվում է գեղարվեստական էֆեկտ ստանալու համար (կադրի որոշ մասերը գտնվում են ոչ ֆոկուսի մեջ)։
Ստենոպ։ (Պինհոլ, կամերա օբսկուռայի օբյեկտիվը) օգտագործվում է բնապատկեր նկարելիս, երբ օգտագործվում է բարձր պահաժամ։
Սոֆթ։ (անգլերենից soft-փափուկ) նույնպես գեղարվեստական էֆեկտ ստանալու համար։
Սուպերզում։ Նման օբյեկտիվների նկարի որակը համեմատաբար վատն է, բայց նրանք թույլ են տալիս բավականաչափ մոտեցնել պատկերը։
Ուլտրազում։ Սուպերզումի ավելի ուժեղ տարբերակը։
Գիպերզում։ Ուլտրազումի ավելի ուժեղ տարբերակը։


== Նույն օբյեկտի դիտարկումը տարբեր օբյեկտիվներով ==

Նույն օբյեկտի դիտարկումը տարբեր օբյեկտիվներով
		
		
		
		
		
		
		


== Տես նաև ==
Լուսանկարչական ապարատ